paragraph_text: Oliver Twist je drama koja govori o životu nesretnog dječaka koji je napušten. Kao siroče dolazi u dom gdje ga prodaju za 5 funti, grobaru Sowerbarryu. Gospođa Sowerbarry se prema Oliveru odnosila doslovno kao prema psu, pa je to bio glavni razlog dječakova odlaska u nepoznati i daleki London. U Londonu susreće Jacka Dawkinsa poznatijeg kao Lisac koji ga uvlači u grupu malih lopova koje vodi zli starac Fagin.